Врз основа на член 46, член 47, член 48 и член 49 од Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр.78/15, 106/15, 153/15, 190/16 и 21/18 и „Службен весник на Република Северна Македонија“ бр.101/2019, 275/19 и 122/21) и Одлуката за продажба на движна ствар – патнички моторни возила на Владата на Република Северна Македонија бр. 40-12673/1-21 од 10.05.2025 година, Комисијата за продажба на движни ствари на Дирекцијата за технолошки индустриски развојни зони, објавува:

**ОБЈАВА бр.1/2022**

**за збирна продажба на движни ствари –** **патнички моторни возила по пат на**

**електронско јавно наддавање**

**1. Предмет на продажба со електронско јавно наддавање**

  Предмет на оваа објава е збирна продажба на движни ствари – патнички моторни возила сопственост на Дирекцијата за технолошки индустриски развојни зони со електронско јавно наддавање, согласно Одлуката за продажба на движна ствар – патнички моторни возила на Владата на Република Северна Македонија бр. 40-12673/1-21 од 10.05.2025 година.

|  |  |  |  |  |  |  |  |
| --- | --- | --- | --- | --- | --- | --- | --- |
| **Рeд.****бр.** | **марка и тип на возило** | **регистарска ознака** | **број на****каросерија** | **Год. на производство** | **сила на мотор** | **работна зафатнина** | **боја** |
| 1 | ЗаставаЈуго 55 | SK-1439-AE | VX1145A0000028247 | 1983 | 40kw | 1116 cm3 | црвена/76 |
| 2 | VolkswagenГолф | SK-207-KO | WVWZZZ1HZVB031565 | 1996 | 44kw | 1391cm3 | црвена/76 |
| 3 | AudiА4 1.9 TDI | SK-190-SS | SK188144/09 | 1997 | 66kw | 1896cm3 | црна/20 |
| 4 | Audi A4 | SK-530-KK | WAUZZZ8DZSA023442 | 1995 | 92kw | 1781cm3 | црна/20 |
| 5 | DaciaLogan | SK-391-VN | UU1KSD0KJ39878606 | 2008 | 50kw | 1461cm3 | Металик-сива/7Ф |
| 6 | JeepWrangler | SK-576-SR | 1J4FYN9S5SP309150 | 1995 | 135kw | 4000cm3 | зелена/36 |
| 7 | FordMondeo-CLX | SK-173-OC | WF0FXXGBSFYC33642 | 2000 | 66kw | 1598cm3 | зелена/36 |

**Движните ствари – патнички моторни возила, се продаваат збирно по системот видено-купено. Дополнителни рекламации нема да се примаат.**

**2. Почетна цена:**

Вкупната проценета вредност на движните ствари од точка 1 изнесува 276.100,00 денари. Цената за продажба на моторните возила е утврдена согласно Процена бр. СВ V-135/21 од 06.12.2021 година изработена од Биро за судски вештачења.

Почетната цена за електронско јавно наддавање на движните ствари изнесува 276.100,00 денари.

**3. Депозитот за учество:**

Депозитот за учество на јавното наддавање во висина од 2 % од проценетата вредност изнесува 5.522,00 денари.

Депозитот се уплатува вирмански на трезорска сметка **100 0000000630 95**, **сметка на корисник 1000441246 787 15,** **Приходна шифра 723 911,** **Програма ДВ** со назнака “депозит за јавно наддавање објава бр. 01/2022”.

**4. Датум на јавното наддавање:**

Јавното наддавање за продажба на движните ствари од точка 1 ќе се изврши електронски на **09.06.2022 година, со почеток во 10.00 часот.**

**5.** **Разгледување на движните ствари**

Сите заинтересирани субјекти може да извршат непосреден увид на на движните ствари по претходна најава, секој работен ден во периодот од 09 до 14 часот на паркингот во ТИРЗ „Скопје 1“ нас. Илинден.

Лице за контакт: Лазар Василев тел.075-306-671 и Горан Трајковски тел.075-240-099

**II. ПРАВО НА УЧЕСТВО**

Право на учество на електронското јавно наддавање имаат сите домашни и странски физички и правни лица кои можат да се стекнат со сопственост на движни ствари на територијата на Република Северна Македонија согласно со закон.

**III. ПОТРЕБНИ ДОКУМЕНТИ ЗА УЧЕСТВО НА ЈАВНОТО НАДДАВАЊЕ**

Пријавувањето за учество на јавното наддавање се врши електронски на следната интернет адреса: **е-aukcii.finance.gov.mk**

 Во прилог, подносителите треба да поднесат:

**-** Депозитот за учество за сериозност на понудата во висина од 2% од проценетата вредност на движната ствар на износ од5.522,00 денари. како и:

**а) *за правни лица***

- тековна состојба од Централен регистар на Република Северна Македонија, односно соодветен документ издаден од надлежен орган од земјата каде што е регистриран правниот субјект не постар од 6 месеци од денот на издавањето;

**б) *за физички лица***

- копија од важечка лична карта или од патна исправа**.**

Депозитот за учество на јавното наддавање во висина од 2 % од проценетата вредност изнесува 5.522,00 денари до истекот на рокот за пријавување се поднесуваат и во писмена форма (во оригинал) до **Комисија за продажба на движни ствари на** **Дирекцијата за Технолошки индустриски развојни зони** на адреса: бул.„Партизански одреди“ бр.2- Скопје, со назнака на пликот „НЕ ОТВАРАЈ“.

**IV. РОК ЗА ПРИЈАВУВАЊЕ**

За учество на јавното наддавање, учесниците се должни електронски да се пријават **до истекот на 10-от ден**, сметано од денот на објавување на објавата во дневните весници и на интернет страницата **https://е-aukcii.finance.gov.mk/.**

Комисијата, на подносителите кои во системот за електронско јавно наддавање се пријавиле со комплет документи во прилог, наведени во точка III од објавата, во рок од три дена по истекот на времетраењето на објавата ќе им достави корисничко име и шифра за учество на јавното наддавање, а на подносителите на пријавите кои не доставиле комплетна документација ќе им достави известување со образложение дека нема да учествуваат на јавното наддавање.

**V. НАЧИН И ПОСТАПКА ЗА СПРОВЕДУВАЊЕ НА ЈАВНОТО НАДДАВАЊЕ**

**1.** Јавното наддавање се спроведува во согласност со одредбите во член 26, член 48 и член 49 од Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр.78/15, 106/15, 153/15, 190/16 и 21/18 и „Службен весник на Република Северна Македонија“ бр.101/2019, 275/19 и 122/21).

**2.** За да се одржи јавното наддавање, потребно е да има најмалку еден учесник.

**3.** За најповолен понудувач на јавното наддавање се смета учесникот што понудил последна цена, која претставува највисока цена за продажба на движните ствари.

**4.** Најповолниот понудувач е должен во рок од 15 дена од приемот на писменото известување за избор, да уплати средства согласно постигнатата крајна цена од наддавањето, во спротивно нема да се пристапи кон склучување договор, а депозитот за сериозност на понудата ќе биде активирана и понудувачот нема да може да учествува на секое идно јавно наддавање за предметните движни ствари во период од 1 година.

**5.** Носителот на правото на сопственост ќе склучи договор за купопродажба со најповолниот понудувач во рок од 15 работни дена по извршената уплата на цената на движните ствари.

Нотарските трошоци за солемнизација на договорот за купопродажба на движните ствари ќе ги сноси купувачот - најповолниот понудувач.

**6.** Учесниците на јавното наддавање имаат право на приговор само по однос на постапката на јавното наддавање. Приговорот се доставува до Комисијата во рок од 3 дена од денот на одржувањето на јавното наддавање. Комисијата одлучува по приговорот со решение во рок од 5 дена од приемот на приговорот.

**VI. ИНТЕРНЕТ СТРАНИЦА НА КОЈА ЌЕ СЕ ОДРЖИ ЈАВНОТО НАДДАВАЊЕ**

Јавното наддавање ќе се изврши електронски на следната интернет страница:

**е-aukcii.finance.gov.mk**

**Дирекцијата за Технолошки индустриски развојни зони**

**Комисија за продажба на движни ствари**